ત્રણ હજાર વર્ષ પહેલાં સુશ્રુત મર્હિષએ પોતાના ગ્રંથ સુશ્રુત સંહિતામાં હિક્કા-હેડકી, શ્વાસ, દમ અને ઉધરસ થવાના કારણોમાં વિદાહી એટલે બળતરા કરનારા આહાર, મરી, મરચાં જેવાં આહાર દ્રવ્યો તથા પચવામાં ભારે આહાર દ્રવ્યો, રુક્ષ તથા અભિષ્યંદિ આહાર દ્રવ્યોથી, શીતળ જળ, ભેજવાળી હવા, ધૂળ, ધુમાડો, લૂ, તીવ્રવાયુ, અતિપરિશ્રમ કે વ્યાયામ વધારે વજન ઉપાડવાથી, મૂળમૂત્રાદિનો વેગ રોકવાથી તથા ઉપવાસ, વ્રત, ઉજાગરો વગેરે કારણોને લીધે મનુષ્યોને હિક્કા, ઉધરસ તથા શ્વાસ રોગની તકલીફ ઉત્પન્ન થાય છે.